کوردستون آزاد زندگی حزب
پژاک (کوردی جه: پارتی ژیانی ئازادی کوردستان‎ یا  Partiya Jiyana Azad a Kurdistanê) اتا مسلح سازمان ایران دله هسته. این سازمان هدف، بساتن اتا کورد ِدولت، ایران ِکوردستون دله، هسته.

عقاید و تاریخچه 
این حزب زمونی بساته بیّه که عبدالله اوجالان ره ترکیه دله بَییتنه و زندونی هاکردنه. اون گادِر ایران ِکوردی شهرون دله اعتراضات پیش بمونه که سپاه اینان ره سرکوب هاکرده ولی باعث بیّه بعضی جوون‌ها پ‌ک‌ک جه علاقه پیدا هاکِنِن.

وقتی که اوجالان بائوته اِما نخامبی گت کوردستون ِکشور ره بسازیم و فقط فدرالیسم دِمبال دَرمی، پ‌ک‌ک ِایرانی اعضا اعتراض هاکردنه و وشون وسّه سؤال پیش بموئه که چه ونه مبارزه هاکنن تا ترکیه اتا فدرال کشور بواشه، درحالیکه شه ترکیه‌یی نینه؛ این گادِر بی‌یه که اتا چلّه پ‌ک‌ک وسّه بساته بیّه که ایرانی اعضا ونه دله مبارزه کاردنه. 

این گروه نوم پژاک هسته که «Partiya Jiyana Azad a Kurdistanê» مخفف هسته و «کوردستون ِآزادِ زندگی ِحزب» ره معنی دِنه. اسا پژاک پ‌ک‌ک په‌روو هسته و این سازمان ِایرانی چلّه حیساب وانه. این گروه کومله جه ایدئولوژی اختلاف دانّه و مسلحونه درگیری ره دمبال کانده.

منابع 

پ‌ک‌ک